*Markó Béla*

**Csigaiskola**

Azt mondja a csigamama:

fiam, gyere hamar haza,

más gyermeke megjön délig,

téged várunk egy-két évig,

pedig vásároltunk neked

sok szép könyvet és füzetet

s egy hatalmas hátitáskát,

hogy már jó messziről lássák,

meg van rakva minden jóval,

sok-sok tanulni valóval,

embereld meg magad, hátha

eljutnál az iskolába,

amire a többi gyerek

kijárja az egyetemet.